भारत व पोलैंड ने किया कृषि समझौता
Anil Tirkey| | 2017-04-28 09:27:55.0
वारसॉ : भारत और पोलैंड ने गुरुवार को कृषि क्षेत्र में सूचना एवं प्रौद्योगिकी के विनिमय को लेकर एक...
वारसॉ : भारत और पोलैंड ने गुरुवार को कृषि क्षेत्र में सूचना एवं प्रौद्योगिकी के विनिमय को लेकर एक समझौते पर हस्ताक्षर किए। इस समझौते पर भारतीय तरफ से लघु उद्योग राज्यमंत्री गिरिराज सिंह ने हस्ताक्षर किए। इस समझौते से दोनों देशों के बीच सहयोग और उनके व्यापार संबंधों को विस्तार की जरूरत पर जोर दिया जाएगा।
इस समझौते पर हस्ताक्षर दौरे पर गए उपराष्ट्रपति हामिद अंसारी और पोलैंड की प्रधानमंत्री बियाता सिद्वो के बीच बातचीत के बाद किया गया। दोनों पक्ष अपने सहयोग को खनन, खाद्य प्रसंस्करण व रक्षा क्षेत्रों में विस्तार देने की संभावनाओं पर काम करेंगे। हामिद अंसारी पोलैंड के तीन दिवसीय दौरे पर हैं। वह पोलैंड के राष्ट्रपति एंद्रजेज दुदा से मुलाकात करेंगे।
अंसारी पोलैंड के सीनेट के अध्यक्ष से भी मुलाकात करेंगे। उपराष्ट्रपति गुरुवार को एक व्यापार फोरम में मुख्य वक्ता होंगे। इसका आयोजन पोलैंड के आर्थिक विकास मंत्रालय ने किया है। इसमें दोनों देशों के 150 व्यापारी और कंपनियां चर्चा में भाग लेंगी। वह भारतीय समुदाय के कई प्रमुख सदस्यों से भी बातचीत करेंगे।
tags:India Poland Agriculture